#  **22.10.2020**

#

#  **Δελτίο Τύπου**

**ΘΕΡΜΟ ΕΠΕΙΣΟΔΙΟ ΓΙΑ ΤΟΝ ΠΟΛΙΤΙΣΜΟ**

**Α. Γεωργούλης: “Δεν θα έπρεπε να πετάξετε αυτή τη σπόντα»**

Μία ερώτηση ήταν αρκετή για να πυροδοτήσει τη συζήτηση ανάμεσα στον Ευρωβουλευτή ΣΥΡΙΖΑ - Προοδευτική Συμμαχία, Αλέξη Γεωργούλη, και τον δημοσιογράφο Τάκη Χατζή, σχετικά με το έργο του στο Ευρωπαϊκό Κοινοβούλιο και το Ψήφισμα για την Πολιτιστική Ανάκαμψη της Ευρώπης. **Ο Αλέξης Γεωργούλης χθες, φιλοξενούμενος στην εκπομπή “DIRECT” έδωσε απαντήσεις σε εκείνα που όπως ανέφερε “δεν του ασκούν κριτική”,** απαριθμώντας την δράση του το τελευταίο διάστημα, για τον τομέα του πολιτισμού.

«**Δεν θα έπρεπε να πετάξετε αυτή τη σπόντα**» απάντησε ο Αλέξης Γεωργούλης σ’ ένα σχόλιο του δημοσιογράφου για το **τι θα μπορούσε να είχε κάνει …«να έχει περάσει ένα ψήφισμα**» συμπλήρωσε ο ευρωβουλευτής, αναφερόμενος στο **Ψήφισμα για την Πολιτιστική Ανάκαμψη στην Ευρώπη**, και συμπλήρωσε με εκνευρισμό:

«***Σε όλη την Ευρώπη έχει χτυπηθεί ο πολιτισμός με μείωση του κύκλου εργασιών του κατά 80% και η Επιτροπή με την Πρόεδρο της δεν έχει πει κουβέντα. Αυτό είναι το πρόβλημα!****».*

Ο Αλέξης Γεωργούλης υπήρξε από τους βασικούς συντάκτες του Ψηφίσματος του ΕΚ για τον πολιτισμό όπου δίνει τη δυνατότητα στα κράτη -μέλη, να διεκδικήσουν:

* **Τη δέσμευση τουλάχιστον 2% του Μηχανισμού Ανάκαμψης και Ανθεκτικότητας για τους Δημιουργικούς και Πολιτιστικούς Τομείς,**
* Την ένταξη των Δημιουργικών και Πολιτιστικών Τομέων στους στρατηγικούς τομείς (με ιδιαίτερη πρόνοια τους αυτοαπασχολούμενους και τους ανεξάρτητους καλλιτέχνες) της οικονομίας, για να επωφεληθούν από το Invest-EU,
* Την αύξηση του Προγράμματος “Δημιουργική Ευρώπη” στα 2,8 δις ευρώ,
* Μειωμένους συντελεστές ΦΠΑ για τα πολιτιστικά αγαθά και υπηρεσίες.
* Την επέκταση των έκτακτων μέτρων που ελήφθησαν για την αντιμετώπιση της κρίσης από τα κράτη μέλη και συμπερίληψη των πολιτιστικών ΜΜΕ στα σχέδια ανάκαμψης για ΜΜΕ
* Την παροχή οικονομικής στήριξης σε πολιτιστικούς χώρους, εκδηλώσεις, φεστιβάλ και για την εφαρμογή των νέων υγειονομικών πρωτοκόλλων,

**καθώς και τις παρεμβάσεις και τις προτάσεις του για την στήριξη των καλλιτεχνών στην Ευρώπη :**
* [**Α. Γεωργούλης ένας από τους βασικούς συντάκτες του Ψηφίσματος για την Πολιτιστική Ανάκαμψη της Ευρώπης που ψήφισε το ΕΚ με 598 ψήφους**](https://alexisgeorgoulis.eu/georgoulis-psifisma-politismos/)**.**
* [**Α. Γεωργούλης: «Άμεση ανάγκη ενσωμάτωσης της ευρωπαϊκής οδηγίας για τα δικαιώματα πνευματικής ιδιοκτησίας»**](https://alexisgeorgoulis.eu/georgoulis-ensomatosi-odigias-pnevmatika-dikaiomata/)
* [**Κάλεσμα στις Πλατφόρμες για αλληλεγγύη σε δημιουργούς, καλλιτέχνες, συνεργεία, τεχνικούς και εργαζομένους στον Δημιουργικό και Πολιτιστικό Τομέα**](https://alexisgeorgoulis.eu/platformes-epistoli-georgouli/)**.**
* [**Πρωτοβουλία Δημιουργίας της Ομάδας Φιλίας Πολιτιστικών Δημιουργών (Cultural Creators Friendship Group) με σκοπό την ανάδειξη των ζητημάτων που σχετίζονται με τον πολιτισμό στην ατζέντα πολιτικής του Ευρωκοινοβουλίου. Πρωτεργάτες για τη δημιουργία του CCFG οι Ευρωβουλευτές Αλέξης Γεωργούλης και Niklas Nienass.**](https://alexisgeorgoulis.eu/ccfg-georgoulis-initiative-europarliament/)
* [**Α. Γεωργούλης: Η στήριξη στον πολιτισμό πρέπει να είναι μακροπρόθεσμη και να μην αφήνει κανέναν πίσω**](https://alexisgeorgoulis.eu/media/)**.**

[Εδώ μπορείτε να βρείτε τον σύνδεσμο από το απόσπασμα της συνέντευξης στον δημοσιογράφο Τάκη Χατζή και την εκπομπή “Direct”.](https://drive.google.com/drive/u/0/my-drive)